Na posljednjoj sjednici Općinskog vijeća Općine Nedelišće, između ostalog, donesena je odluka o imenovanju ravnateljice Dječjeg vrtića Zvončić, a na prijedlog Upravnog vijeća vrtića. Na sam natječaj pristigle su dvije prijave, a Upravno vijeće utvrdilo je da jedna prijava ne zadovoljava uvjete propisane natječajem te je stoga donijelo jednoglasni prijedlog da se za ravnateljicu izabere Danica Korunek. Općinsko vijeće je taj prijedlog potvrdilo svojom odlukom, a ravnateljica je imenovana na mandat od četiri godine te pola radnog vremena, s time da joj mandat počinje teči od 11. ožujka 2019. godine.